laion/Wikipedia-Exotic huggingface dataset:
পুলিশ লাইন্স স্কুল অ্যান্ড কলেজ, রংপুর

পুলিশ লাইন্স স্কুল এন্ড কলেজ, রংপুর একটি শিক্ষাপ্রতিষ্ঠান যা রংপুর শহরে অবস্থিত। প্রতিষ্ঠানটি ১৯৮৬ সালে প্রতিষ্ঠিত হয়। পুলিশ লাইন্স স্কুল অ্যান্ড কলেজটি রংপুর শহরের চিড়িয়াখানার পাশে হনুমান তলা রোডে অবস্থিত। চিরসবুজ পুলিশ হল, কালেক্টরেট ময়দান, সুরভী উদ্যান, রংপুর চিড়িয়াখানা, রংপুর ক্রিকেট গার্ডেন, রংপুর স্টেডিয়াম এবং রংপুর সরকারি কলেজ এর মাঝে অবস্থিত। কলেজটি ১৯৮৬ সালে স্কুল হিসাবে প্রতিষ্ঠিত হয়। পরে বিদ্যালয়টি কলেজে উন্নতি করা হয়। প্রতিবছর বোর্ড পরীক্ষায় বিদ্যালয়টি কৃতিত্বের স্বাক্ষর রাখে। ভর্তি পরীক্ষার মাধ্যমে ভর্তি করা হয়। প্রতিষ্ঠানটিতে দুইটি বহুতল ভবন রয়েছে এবং আরেকটি ভবনের নির্মাণকাজ চলমান আছে। এদের একটি প্রাথমিক বিদ্যালয়ের জন্য অপরটি উচ্চবিদ্যালয় ও উচ্চমাধ্যমিক বিদ্যালয়ের জন্য ব্যবহৃত হয়। ২৯ জুলাই ২০২০, নতুন ভবনের ভিত্তি প্রস্তর উদ্বোধন করেন রংপুর রেঞ্জের ডিআইজি। এ বিদ্যালয়টিতে প্রথম শ্রেণি থেকে দ্বাদশ শ্রেণি পর্যন্ত সহশিক্ষা কার্যক্রম চালু আছে। প্রত্যেক শ্রেণিতে কয়েকটি করে শাখা আছে। এখানে নবম-দশম শ্রেণিতে ও উচ্চ মাধ্যমিকে মানবিক, ব্যবসা শিক্ষা এবং বিজ্ঞান বিভাগে শিক্ষা কার্যক্রম চলে। বিদ্যালয়টি অনাবাসিক। এখানে মোট ১৪১ জন স্টাফ আছে। এ বিদ্যালয়টির শ্রেণির শাখাগুলো বিভিন্ন ফুলের নাম এ নামকরণ করা হয়েছে। যেমনঃ জবা, বেলি, জুঁই, গোলাপ, শাপলা, পদ্ম ইত্যাদি। [১] ওয়েব্যাক মেশিনে আর্কাইভকৃত ৬ মার্চ ২০১৫ তারিখে, www.plscrbd.com "Police Lines School and College, Rangpur – In Search Of Exellence." (ইংরেজি ভাষায়)। সংগ্রহের তারিখ ২০২১-০৬-২৯।  "রংপুর পুলিশ লাইন্স স্কুল অ্যান্ড কলেজের নতুন ভবনের ভিত্তি স্থাপন করেন পুলিশ সুপার"। আলোকিত সময়.কম। ২৯ জুলাই ২০২০। সংগ্রহের তারিখ ২০২০-১২-৩০।
জতুগৃহ (উপন্যাস)

জতুগৃহ সুবোধ ঘোষের প্রখ্যাত উপন্যাস। উপন্যাসটি অবলম্বনে একাধিক চলচ্চিত্র নির্মিত হয়েছে। পশ্চিমবঙ্গে তপন সিংহ ঐ নামে এবং বোম্বেতে হিন্দীতে একটি ছবি নির্মিত হয় 'ইজাজাত' নামে যার পরিচালনায় ছিলেন গুলজার। তাছাড়া মহাভারত-এ জতুগৃহ বলতে বোঝায় সেই গৃহ যেখানে পঞ্চপান্ডব ও কুন্তীকে জ্বলন্ত দগ্ধ করার জন্য দুর্যোধন পক্ষ ঘি ও অন্যান্য দাহ্য বস্তু দিয়ে নির্মাণ করে। কিন্তু দুর্যোধনের চক্রান্ত ব্যর্থ করে বেঁচে আসেন পঞ্চপান্ডব এবং পরিবর্তে পুড়ে ছাই হয় এক নিষাদী ও তার পাঁচ পুত্র সন্তান। অনেক সময় জ্বালা-যন্ত্রণার উপমা হিসেবে সাহিত্যে এই জগতকে জন্তুগৃহের সাথে তুলনা করা হয়।
গুলজার

গুলজার (গুরুমুখী: ਗੁਲਜ਼ਾਰ; জন্ম: ১৮ আগস্ট, ১৯৩৪) প্রখ্যাত ভারতীয় কবি, সুরকার ও চলচ্চিত্র পরিচালক। তিনি মূলত হিন্দী ভাষায় রচনা করেন। তবে উর্দু গজল রচনাতেও তার বিশেষ কৃতিত্ব রয়েছে। তিনি চলচ্চিত্রে গীতিকার হিসেবে কাজ করেছেন এবং বিভিন্ন পুরস্কার লাভ করেছেন। এর মধ্যে ভারতীয় জাতীয় চলচ্চিত্র পুরস্কারও রয়েছে। ১৯৮৮ সালে "ইজাজাত" ছবিতে "মেরা কুছ সামান" গানটি রচনার জন্য তিনি জাতীয় পুরস্কার লাভ করেন। তিনি ঐ ছবিটি পরিচালনাও করেন। ছবিটির কাহিনী গৃহীত হয়েছে সুবোধ ঘোষের "জতুগৃহ" উপন্যাস থেকে। এছাড়া গুলজার "মাচিস", "হুতুতু" ইত্যাদি ছবিও পরিচালনা করেন। প্রখ্যাত চলচ্চিত্র অভিনেত্রী রাখী'র সাথে বৈবাহিক সম্পর্ক স্থাপন করেন তিনি। এ দম্পতির মেঘনা গুলজার (বস্কি) নাম্নী এক কন্যা রয়েছে। কিন্তু কন্যার বয়স এক বছর থাকাকালে তারা আলাদা হয়ে যান। তার কাছেই মেয়ে বড় হয়। নিউইয়র্ক বিশ্ববিদ্যালয় থেকে চলচ্চিত্র বিষয়ে স্নাতকধারী হয়ে মেঘনা ফিলহাল, জাস্ট মেরিড ও দাস কাহানিয়া চলচ্চিত্র পরিচালনায় অগ্রসর হন। ২০০৪ সালে তার আত্মজীবনীগ্রন্থ প্রকাশ করেন। http://in.tweetwood.com/swanandkirkire/tweet/250323468170719232[স্থায়ীভাবে অকার্যকর সংযোগ] "I can't even think of writing like Gulzar sahab: Amitabh Bhattacharya — The Times of India"। The Times Of India। ২০১৩-০৭-২৪ তারিখে মূল থেকে আর্কাইভ করা। সংগ্রহের তারিখ ২০১৪-০৫-২৬।  ocuments relating to Gulzar's birth are incomplete and contradictory with his birth-date being variously recorded as 18 August 1934; 5 September 1934; and, 18 August 1936. "Women directors scale Bollywood"। BBC News। ২১ ফেব্রুয়ারি ২০০২।  "On the Shelf"। Indian Express। ১১ জানুয়ারি ২০০৪।  উইকিমিডিয়া কমন্সে গুলজার সংক্রান্ত মিডিয়া রয়েছে। উইকিউক্তিতে গুলজার সম্পর্কিত উক্তির সংকলন রয়েছে। Website dedicated to Gulzar Website dedicated to Gulzar ইন্টারনেট মুভি ডেটাবেজে Gulzar (ইংরেজি) Website for Gulzar Poetry
জয়সলমের বিমানবন্দর

জয়সলমের বিমানবন্দর (আইএটিএ: জেএসআর , আইসিএও: ভিআইজেএস) ভারতের রাজস্থান রাজ্যের জয়সলমের শহর থেকে দক্ষিণে ১৭ কিলোমিটার দূরে অবস্থিত। বিমানবন্দরটি ভারতীয় বিমান বাহিনীর একটি ঘাঁটিতে সিভিল এনক্লাভ হিসাবে কাজ করে। বিমানবন্দরটিতে ৯,০০০ ফুট (২,৭০০ মি) দৈর্ঘ্যের একটি রানওয়ে রয়েছে এবং রানওয়েটি ১৫০ ফুট (৪৬ মি) চওড়া। আগে যে বিমান সংস্থা বিমানবন্দর থেকে উড়ান চালিয়েছে তাদের মধ্যে রয়েছে বায়ুদূত এবং কিংফিশার এয়ারলাইন্স। ২০১৫ সালে, এটি বাণিজ্যিক উড়ানের জন্য ব্যবহৃত হয়নি এবং ২০১৭ সালে বাণিজ্যিক উড়ানের পরিষেবাগুলি পুনরায় চালু না হওয়া অবধি বিমানবন্দর থেকে বাণিজ্যিক উড়ানের বন্ধ ছিল। জয়সলমের বিমানবন্দর থেকে মুম্বই, দিল্লি, জয়পুর, আহমেদাবাদ, সুরাট শহরে সপ্তাহে নিয়মিত বা সপ্তাহে ছয়দিন উড়ান রয়েছে। এখন স্পাইসজেট মূল উড়ান পরিষেবা প্রদান করছে। খুব শিগ্রি ট্রুজেট এবং ইন্ডিগো উদয়পুর এবং গাজিয়াবাদের হিন্ডনে উড়ান পরিষেবা শুরু করবে। ভারতের বিমানবন্দর কর্তৃপক্ষ এয়ারফিল্ডের দক্ষিণ প্রান্তে একটি নতুন টার্মিনাল তৈরি করেছে। ৮০ কোটি ব্যায়ে টার্মিনালটির নির্মাণ কাজ মার্চ ২০১৩ সালে সমাপ্ত হয়। নাগরিক ছিটমহলটি ৬৫ একর জুড়ে বিস্তৃত এবং টার্মিনাল এবং তিনটি এয়ারবাস এ৩২১ বিমানের পার্কিংয়ের জন্য একটি অ্যাপ্রোন সমন্বিত। "Kingfisher Airlines Launches Direct Flights Connecting Udaipur to Mumbai"। ২৬ ডিসেম্বর ২০০৭। ২২ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ৯ ফেব্রুয়ারি ২০১৪।  Wilkes, Tommy (১৯ আগস্ট ২০১৫)। "Ghost airports highlight risks as Modi spends to grow"। Reuters। ২০ আগস্ট ২০১৫ তারিখে মূল থেকে আর্কাইভ করা। সংগ্রহের তারিখ ২০১৫-০৮-২০।  "India's Jaisalmer Airport remains closed three years after opening"। Daily Mail Online। ১৯ আগস্ট ২০১৫। সংগ্রহের তারিখ ২০১৫-০৮-২০।  "Rupees 80 crore-worth airport left abandoned"। Dainik Bhaskar। ২ সেপ্টেম্বর ২০১৩। সংগ্রহের তারিখ ৯ ফেব্রুয়ারি ২০১৪।  "Airports Authority of India"। Aai.aero। ২০১০-০৪-২০। ২০১৩-১০-২১ তারিখে মূল থেকে আর্কাইভ করা। সংগ্রহের তারিখ ২০১৩-০৭-২৭।
শেখ মুজিবুর রহমানের দ্বিতীয় মন্ত্রিসভা

শেখ মুজিবুর রহমানের দ্বিতীয় মন্ত্রিসভা। শেখ মুজিবুর রহমান বাংলাদেশের দ্বিতীয় প্রধানমন্ত্রী হিসাবে দায়িত্ব গ্রহণ করেন ১৬ মার্চ ১৯৭৩ সালে। এই মন্ত্রিসভা ২৫ জানুয়ারি ১৯৭৫ পর্যন্ত চলমান ছিল। এই মন্ত্রিসভাটি নিম্নলিখিত মন্ত্রীদের সমন্বয়ে গঠিত হয়েছিল: "Sheikh Mujibur Rahman, 1972-75"। www.globalsecurity.org। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "সংরক্ষণাগারভুক্ত অনুলিপি"। ২৭ নভেম্বর ২০১৭ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০১৯।  Craig Baxter; Syedur Rahman (২০০৩)। Historical Dictionary of Bangladesh (Third সংস্করণ)। Lanham, Maryland: Scarecrow Press। পৃষ্ঠা 206–210। আইএসবিএন 0-8108-4863-5।
ভূত চতুর্দশী (চলচ্চিত্র)

ভূত চতুর্দশী একটি ভারতীয় বাংলা অ্যাডভেঞ্চার ভৌতিক চলচ্চিত্র যার পরিচালক হলেন সাবির মল্লিক। ছবিটি ১৭ মে ২০১৯ তারিখে শ্রী ভেঙ্কটেশ ফিল্মসের প্রযোজনায় প্রকাশিত হয়। কলকাতার তরুণ রণো সিনেমা বানাতে আগ্রহী গ্রামীণ অঞ্চলে। তার প্রেমিকা শ্রেয়া, বন্ধু পৃথা ও দেবুকে নিয়ে রণো শহর থেকে দূরে চলে যায়। পৌঁছয় বোলপুরের কাছে অজয় নদের ধারে এক সাঁওতালি গ্রামে। ভূত চতুর্দশীর দিন তারা তথ্যচিত্র বানাতে ঢোকে এক পরিত্যক্ত পোড়ো বাড়িতে। যা গ্রামের মানুষের কাছে লক্ষীবাড়ী নামে পরিচিত। এখানে লক্ষী নাম্নী এক মেয়েকে সূদূর অতীতে ডাইনী বলে পুড়িয়ে মারা হয়েছিল। গ্রামের লোকেদের বারণ না শুনে তারা সেখানে আশ্রয় নেয়। বাড়িটির ভেতর একের পর এক অলৌকিক ও ভূতুড়ে ঘটনা ঘটতে থাকে। আরিয়ান ভৌমিক - রণো এনা সাহা - শ্রেয়া দীপশ্বেতা মিত্র - পৃথা সৌমেন্দ্র ভট্টাচার্য - দেবু "অজানা ভৌতিক অভিজ্ঞতার গল্প 'ভূত চতুর্দশী', মুক্তি পাচ্ছে আজ"। Eisamay। ২০১৯-০৫-১৭। সংগ্রহের তারিখ ২০১৯-০৮-১৭।  Ghosh, Sambit (২০১৯-০৫-১৭)। "ভূত চতুর্দশী মুভি রিভিউ : মৈনাকের কলমে গল্পের বুনন টানটান"। https://bengali.oneindia.com। সংগ্রহের তারিখ আগস্ট ১৭, ২০১৯।  |ওয়েবসাইট= এ বহিঃসংযোগ দেয়া (সাহায্য) "Aryann Bhowmik to star in new horror movie 'Bhoot Chaturdashi'"। সংগ্রহের তারিখ ৯ মে ২০১৯।  "টলিপাড়ায় 'ভৌতিক' চমক"। ৪ জুলাই ২০১৮। ৯ মে ২০১৯ তারিখে মূল থেকে আর্কাইভ করা। সংগ্রহের তারিখ ৯ মে ২০১৯।  "Bhoot Chaturdashi"। timesofindia.indiatimes.com। সংগ্রহের তারিখ ৯ মে ২০১৯।  "'Bhoot Chaturdashi': Why this film can bring back the horror elements to Bengali cinema"। The Times of India (ইংরেজি ভাষায়)। ১৬ মে ২০১৯। সংগ্রহের তারিখ ১০ জুলাই ২০১৯।  Bhoot Chaturdashi Movie Review {1.0/5}: Critic Review of Bhoot Chaturdashi by Times of India, সংগ্রহের তারিখ ২০২০-০৪-০২ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
দুর্যোধন

দুর্যোধন বা দূর্যোধন হলেন মহাভারতের একটি চরিত্র। তিনি কৌরব পক্ষের যুবরাজ ছিলেন। তার পিতার নাম ধৃতরাষ্ট্র এবং মাতার নাম গান্ধারী। তিনি ধৃতরাষ্ট্রের জ্যেষ্ঠ সন্তান এবং দুঃশাসনের বড় ভাই। ধৃতরাষ্ট্রের ঔরসে গান্ধারীর গর্ভে জন্ম হয়েছিল দুর্যোধনের। গান্ধার-রাজ সুবলের একমাত্র মেয়ে গান্ধারী ভগবান মহাদেব-এর কৃপা পেলে মহাদেব তাকে একশ' পুত্র পাবার বর বা আশির্বাদ দেন। তবে ঐ সময় গান্ধারীর মনে মেয়ে সন্তান পাবার আশা ছিল। তাই দুর্যোধনসহ তাদের ১০০ জন ভাই-এর সাথে দুঃশলা নামের একমাত্র বোনের জন্ম হয়। দুর্যোধন এবং ভীম একই দিনে জন্মগ্রহণ করেছিলেন। ভীম দিবাভাগে এবং দুর্যোধন রাত্রিভাগে জন্মগ্রহণ করেন। জন্মের সময় দুর্যোধন গাধার মতো গর্জন করেছিলেন। একই সাথে কাক, শৃগাল, শকুন, হায়েনা প্রভৃতি পশুপাখি অমঙ্গলসূচক শব্দে উচ্চস্বরে চিৎকার করতে শুরু করল। বিভিন্ন লক্ষণ বিবেচনা করে বিদুর ও অন্যান্য ব্রাহ্মণ পণ্ডিতেরা তাকে কুরু বংশের ধ্বংসের কারণ হিসাবে চিহ্নিত করেন। অনেকে তার পিতাকে এই কুলক্ষণযুক্ত পুত্রকে ত্যাগ করার পরামর্শ দেন। পুত্রস্নেহে অন্ধ হয়ে তিনি তাতে অসম্মতি প্রকাশ করেন। তাই শেষ পর্যন্ত দুর্যোধন রাজপরিবারেই প্রতিপালিত হন। তার প্রথম ও প্রধান স্ত্রী ছিলেন কলিঙ্গরাজ চিত্রাঙ্গদা ও পর্বতনন্দিনীর কন্যা ভানুমতি।ভানুমতির গর্ভে লক্ষণকুমার ও লক্ষণা নামে যমজ পুত্র কন্যা হয়। প্রাগজ্যোতিষপুরের রাজা ভগদত্তের কন্যা শ্রাবনী গর্ভে মোট তিনটি পুত্র ও দুটি কন্যার জন্ম হয়,যাদের মধ্যে পদ্মকুমার সবার বড় ছিলেন।মদ্ররাজ শল্য এবং অবন্তিনির কন্যা সবিধার গর্ভে কালকেতু নামে একটি পুত্র ও লক্ষী নামে একটি কন্যা হয়। ত্রিলোকপুরের রাজা বসন্তরাজ ও বৈশালীর কন্যা ময়ূরীর গর্ভে একটি কন্যার জন্ম হয়।এছাড়াও এক অজ্ঞাতনামা ব্যাধকন্যা কে তিনি উপপত্নী বানিয়েছিলেন। পাণ্ডবরা তাদের খাণ্ডবপ্রস্থ-এ একবার দুর্যোধনসহ সবাইকে নিমন্ত্রণ করলে তারা সবাই গেলে পাণ্ডবরা তাদের সবাইকে অপমান করেন। আর এতে দুর্যোধন রাগান্বিত হয়ে মামা শকুনি-এর সাথে পরামর্শ করে পাশা খেলার আয়োজন করেন। যার পরিণতি ছিল কুরুক্ষেত্র যুদ্ধ এবং দুর্যোধন, মামা শকুনিসহ শত ভাইয়ের মৃত্যু হয়। দুর্যোধনই ছিলেন কুরুক্ষেত্র যুদ্ধের মূল কারণ। তিনি কৃষ্ণের মাধ্যমে যুধিষ্ঠিরের পাঠানো শান্তির প্রস্তাব প্রত্যাখ্যান করেন। কৃষ্ণ শেষ পর্যন্ত পাণ্ডবদের জন্য পাঁচটি গ্রাম চেয়ে যুদ্ধ বন্ধ করার পরামর্শ দেন । কিন্তু দুর্যোধনের এক বক্তব্য ছিল, যে যুদ্ধ ব্যতীত সূচের অগ্রভাগে যত ভূমি ধরে তাও তিনি পাণ্ডবদের দেবেন না। অতঃপর যুদ্ধ অবশ্যম্ভাবী হয়ে ওঠে। দুর্যোধনের পক্ষে এগারো অক্ষৌহিনী এবং পাণ্ডবদের পক্ষে সাত অক্ষৌহিনী সেনা যোগদান করে। কৃষ্ণ তার চার অক্ষৌহিনী নারায়ণী সেনা দুর্যোধনকে দিয়ে দেন। কারণ কৃষ্ণের শর্ত ছিল যে তিনি যে পক্ষে যাবেন, সেনাদের তার বিপরীত পক্ষে প্রদান করবেন। দুর্যোধন সৈন্য নেন, এবং অর্জুন কৃষ্ণকে নিজের পক্ষে আসবার নিমন্ত্রণ দেন। যুদ্ধে শেষ পর্যন্ত দুর্যোধন পরাজিত হন। এবং ভীমের সাথে গদা যুদ্ধে ভীম তার উরু ভঙ্গ করেন। কারণ পাশা খেলার সময় তিনি প্রতিজ্ঞা করেছিলেন যে তিনি দুর্যোধনের উরু ভঙ্গ করবেন। পরের দিন তিনি মৃত্যুবরণ করেন। http://www.ebangladictionary.com/31881[স্থায়ীভাবে অকার্যকর সংযোগ] https://web.archive.org/web/20140203224452/http://www.onushilon.org.bd/myth/hindu/durbh.htm http://archives.anandabazar.com/archive/1120129/29binodan.html
ধানকোড়া জমিদার বাড়ি

ধানকোড়া জমিদার বাড়ি বাংলাদেশ এর মানিকগঞ্জ জেলার সাটুরিয়া উপজেলার ধানকোড়া নামক গ্রামে অবস্থিত এক ঐতিহাসিক জমিদার বাড়ি। এই জমিদার বংশধররা ভারতের দিল্লি থেকে বর্তমান বাংলাদেশের মানিকগঞ্জ জেলার সাটুরিয়া উপজেলায় এসে বসতি স্থাপন করেন এবং জমিদারী প্রতিষ্ঠা করেন। জমিদার বাড়ির প্রতিষ্ঠাতা ছিলেন জমিদার নরসিংহ রায় চৌধুরী। তারপর জমিদারী প্রথা বিলুপ্তির আগ পর্যন্ত একেএকে জমিদার বংশধররা এই জমিদারীর দায়িত্ব পালন করতে থাকেন। জমিদার নরসিংহ রায় চৌধুরীর ছেলে ছিলেন গিরিশগোবিন্দ রায় চৌধুরী। তার ছেলে ছিলেন হেমচন্দ্র রায় চৌধুরী। তার ছিল তিন ছেলে অমূল্যচন্দ্র রায় চৌধুরী, বীরেনচন্দ্র রায় চৌধুরী এবং নির্মলচন্দ্র রায় চৌধুরী। জমিদার বাড়ির পাশেই জমিদাররা একটি বিদ্যালয় প্রতিষ্ঠা করেন। বিদ্যালয়টি জমিদার হেমচন্দ্র তার বাবা জমিদার গিরিগোবিন্দের নামে প্রতিষ্ঠা করেন। এই জমিদার বংশের আওতায় মোট ২৪টি কাছারি ছিল। বর্তমান ময়মনসিংহ জেলার জগন্নাথপুর ও খালিয়াজুড়ি নামক এলাকায়ও তাদের জমিদারী ছিল। দেশ ভাগের মধ্য দিয়ে জমিদারী প্রথা বিলুপ্ত হলে জমিদার বাড়ির বংশধররা ১৯৫২ সালে ভারতে চলে যান। জমিদার বাড়ির প্রবেশপথে সিংহের ভাস্কর্য খচিত একটি প্রবেশাদ্বার রয়েছে এবং বসবাসের জন্য বিশাল অট্টালিকা রয়েছে। জমিদার বাড়ির ভবন এখন বাংলাদেশ সরকারের ভূমি অফিস হিসেবে ব্যবহৃত হচ্ছে।
হোমনা থানা

হোমনা থানা বাংলাদেশের কুমিল্লা জেলার অন্তর্গত হোমনা উপজেলার একটি থানা। ১৯০৫ সালে দাউদকান্দি থানা বিভক্ত হয়ে হোমনা থানা গঠিত হয়।১৯৮৪ সালে হোমনা থানা উপজেলায় উন্নীত হয়। ২০০১ সালে মেঘনা উপজেলা সৃষ্টির জন্য  হোমনা উপজেলার ৪টি ইউনিয়ন (চালিভাঙ্গা,চন্দনপুর,মানিকারচর ও রাধানগর ইউনিয়ন) মেঘনা উপজেলার সাথে সংযুক্ত হয়।বর্তমানে ১টি পৌরসভা ও ৯টি ইউনিয়ন পরিষদের সমন্বয়ে হোমনা উপজেলা গঠিত। হোমনা উপজেলায়, উপজেলা পরিষদ, ১টি পৌরসভা ও ৯টি ইউনিয়ন পরিষদ দ্বারা প্রশাসনিক কার্ষক্রম পরিচালিত হয়। পৌরসভা:হোমনা পৌরসভা। হোমনা ইউনিয়ন পরিষদ সমূহ: ১নং মাথাভাঙ্গা ২নং ঘাগুটিয়া ৩নং দুলালপুর ৪নং চান্দেরচর ৫নং আছাদপুর ৬নং নিলখী ৭নং ভাসানিয়া ৮নং ঘারমোড়া ৯নং জয়পুর হোমনা উপজেলা কুমিল্লা জেলা
খাজুরাহো বিমানবন্দর

খাজুরাহো বিমানবন্দর (আইএটিএ: এইচজেআর, আইসিএও: ভিআইকেজে)ভারতের মধ্য প্রদেশ রাজ্যের ছত্তপুর জেলা খাজুরাহোতে অবস্থিত। টার্মিনালটি খাজুরাহো টাউন থেকে ৩ কিমি দক্ষিণে, খাজুরাহো রেলওয়ে স্টেশন থেকে ৪ কিমি, এবং জেলার সদর ছত্রপুর থেকে ৪০ কিমি দূরে অবস্থিত। বিমানবন্দরটি ৫৯০ একর জায়গা জুড়ে অবস্থান করছে। ১৯৭৮ সালে খাজুরাহো বিমানবন্দরটি চালু হয়েছিল, যার ফলে নিকটস্থ ইউনেস্কোর বিশ্ব ঐতিহ্যবাহী খাজুরাহো মন্দির চত্বরে পর্যটকদের চলাচল সহজতর হয়েছিল। আগস্ট ২০১৩ সালে, কেন্দ্রীয় সরকার ঘোষণা করেছিল যে খাজুরাহো বিমানবন্দরে একটি নতুন টার্মিনাল নির্মাণ করা হবে। প্রায় ₹ ৯০ কোটি (ইউএস$ ১১ মিলিয়ন) ব্যয়ে নির্মিত ভবনটি ২৩ জানুয়ারী ২০১৬ সালে রাজ্য ও যুক্ত রাষ্ট্রীয় সরকারের কর্মকর্তাদের উপস্থিতিতে উদ্বোধন করা হয়েছিল। বিমানবন্দরে ০১/১৯ মাত্রার একটি ২,২৭৪ বাই ৪৫ মিটার (৭,৪৬১ ফু × ১৪৮ ফু) দীর্ঘ রানওয়ে রয়েছে। বিমানবন্দরে দুটি এরোব্রিজ'সহ একটি টার্মিনাল রয়েছে। "Khajuraho Airport"। Airports Authority of India। ৮ জুলাই ২০১৫ তারিখে মূল থেকে আর্কাইভ করা।  Stausberg, Michael (২০১১)। Religion and tourism: Crossroads, destinations and encounters। Routledge। আইএসবিএন 978-0-203-85478-5।  "India: Upgradation of airports"। Mena Report। via HighBeam (সদস্যতা প্রয়োজনীয়)। ২৩ আগস্ট ২০১৩। ১৯ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০১৭।  "Soon int'l flights will land at Khajuraho: CM"। The Pioneer। New Delhi। ২৪ জানুয়ারি ২০১৬। সংগ্রহের তারিখ ১৩ জানুয়ারি ২০১৭।  "Khajuraho airport equipped with infrastructure to boost tourism: Union minister Ganpathi Raju"। Pradesh18.com। Press Trust of India। ২৩ জানুয়ারি ২০১৬। ১২ মার্চ ২০২০ তারিখে মূল থেকে আর্কাইভ করা। সংগ্রহের তারিখ ১৩ জানুয়ারি ২০১৭।  "Aeronautical Information Publication for VAKJ - Khajuraho" (পিডিএফ)। Airports Authority of India। ১ আগস্ট ২০০৭। ১৬ জানুয়ারি ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১৩ জানুয়ারি ২০১৭।  VAKJ সম্পর্কিত বিমানবন্দর তথ্যাদি - ওয়ার্ল্ড এ্যারো ডাটা অক্টোবর 2006 হিসাবে ডেটা বর্তমান। দাপ্তরিক ওয়েবসাইট
আবুল হাসনাত (দক্ষিণ চব্বিশ পরগনার রাজনীতিবিদ)

আবুল হাসনাত (আনু. ১৯৫৫ –১১ জুন ২০১৯) একজন ভারতীয় চিকিৎসক ও রাজনীতিবিদ ছিলেন। তিনি ২০০৬ সাল থেকে ২০১১ সাল পর্যন্ত পশ্চিমবঙ্গ বিধানসভায় মগরাহাট পশ্চিম বিধানসভা কেন্দ্রের বিধায়ক হিসেবে দায়িত্ব পালন করেছেন। আবুল হাসনাত ১৯৭৬ সালে কলকাতা বিশ্ববিদ্যালয় থেকে এমবিবিএস ও ১৯৮১ সালে পাটনা বিশ্ববিদ্যালয় থেকে এমএস ডিগ্রি অর্জন করেন। তিনি ২০০৬ সালে মগরাহাট পশ্চিম বিধানসভা কেন্দ্রের বিধায়ক হিসেবে নির্বাচিত হয়েছিলেন। আবুল হাসনাত ২০১৯ সালের ১১ জুন ৬৪ বছর বয়সে মৃত্যুবরণ করেন। "General Elections, India, 2006, to the Legislative Assembly of West Bengal" (পিডিএফ)। Constituency-wise Data। Election Commission। ৬ অক্টোবর ২০১৪ তারিখে মূল (পিডিএফ) থেকে আর্কাইভ করা। সংগ্রহের তারিখ ১ নভেম্বর ২০১৪।  "DR. ABUL HASNAT"। www.myneta.info। সংগ্রহের তারিখ ২৯ ডিসেম্বর ২০১৯।  "মগারহাট পশ্চিমের প্রাক্তন বিধায়ক প্রয়াত"। নতুন গতি। ১২ জুন ২০১৯। ১৭ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০১৯।  "ডায়মন্ড হারবারের বিশিষ্ট চিকিৎসক ড. আবুল হাসনাত আর নেই"। টিডিএন বাংলা। ১৩ জুন ২০১৯। ১৭ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ১৭ আগস্ট ২০১৯।
হোমনা পৌরসভা

হোমনা পৌরসভা বাংলাদেশের কুমিল্লা জেলার হোমনা উপজেলার অন্তর্গত একটি পৌরসভা। ১১.৭১ বর্গ কিলোমিটার ২৪,১৯৩জন (২০০১ সালের আদম শুমারী অনুযায়ী)। হোমনা উপজেলার পশ্চিমাংশে হোমনা পৌরসভার অবস্থান। এ পৌরসভার দক্ষিণে মাথাভাঙ্গা ইউনিয়ন; পূর্বে নিলখী ইউনিয়ন; উত্তরে ঘাগুটিয়া ইউনিয়ন, তিতাস নদী ও ব্রাহ্মণবাড়িয়া জেলার বাঞ্ছারামপুর উপজেলার উজানচর ইউনিয়ন; পশ্চিমে মেঘনা নদী ও নারায়ণগঞ্জ জেলার আড়াইহাজার উপজেলার কালাপাহাড়িয়া ইউনিয়ন এবং দক্ষিণ-পশ্চিমে কাঁঠালিয়া নদী ও মেঘনা উপজেলার রাধানগর ইউনিয়ন অবস্থিত। হোমনা উপজেলার তৎকালীন হোমনা উত্তর ইউনিয়ন এর সম্পূর্ণ অংশ নিয়ে হোমনা পৌরসভা প্রতিষ্ঠিত হয়। ১৯ ডিসেম্বর ২০০২ খ্রি. হোমনা পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম হোমনা উপজেলার আওতাধীন। এটি জাতীয় সংসদের ২৫০নং নির্বাচনী এলাকা কুমিল্লা-২ এর অংশ। কলেজঃ ১. হোমনা সরকারি ডিগ্রি কলেজ ২. রেহানা মজিদ মহিলা কলেজ মাধ্যমিক বিদ্যালয় ১. হোমনা সরকারি উচ্চ বিদ্যালয় ২. হোমনা আদর্শ উচ্চ বিদ্যালয় ৩. হোমনা কফিল উদ্দিন পাইলট বালিকা উচ্চ বিদ্যালয় ৪. খাদিজা মেমোরিয়াল বালিকা উচ্চ বিদ্যালয় হোমনা থেকে কুমিল্লা এবং ঢাকায় বাস যোগাযোগ রয়েছে হোমনা থেকে ঢাকা তাছাড়া হোমনা থেকে প্রতিদিন ঢাকা সদর ঘাট এবং নারায়নগঞ্জ লঞ্চ যোগাযোগ রয়েছে। ০১. হোমনা-বাঞ্ছারামপুর ব্রীজ ০২. হোমনা শেখ রাসেল মিনি স্টেডিয়াম ০৩. হোমনা লঞ্চঘাট মোঃ নজরুল ইসলাম, মেয়র, হোমনা পৌরসভা হোমনা উপজেলা হোমনা থানা কুমিল্লা জেলা
হাফিজ আহমদ চৌধুরী

হাফিজ আহমদ চৌধুরী একজন বাংলাদেশ আওয়ামীলীগের রাজনীতিবিদ। তিনি এপ্রিল ১৯৭২ সাল থেকে জুন ১৯৭৪ সাল পর্যন্ত শেখ মুজিবুর রহমানের দ্বিতীয় মন্ত্রীসভার বিদ্যুৎ, জ্বালানি ও খনিজ সম্পদ মন্ত্রণালয়ের মন্ত্রী ছিলেন। Rahman, Syedur (২০১০-০৪-২৭)। Historical Dictionary of Bangladesh (ইংরেজি ভাষায়)। Scarecrow Press। পৃষ্ঠা 307। আইএসবিএন 9780810874534। সংগ্রহের তারিখ ১১ অক্টোবর ২০১৬।
হোমনা উত্তর ইউনিয়ন

হোমনা উত্তর বাংলাদেশের কুমিল্লা জেলার অন্তর্গত হোমনা উপজেলার একটি বিলুপ্ত ইউনিয়ন। হোমনা উত্তর ইউনিয়ন ছিল হোমনা উপজেলার আওতাধীন ৩নং ইউনিয়ন পরিষদ। হোমনা উত্তর ইউনিয়নের সম্পূর্ণ অংশ নিয়ে হোমনা পৌরসভা গঠিত হলে ইউনিয়ন পরিষদ কার্যক্রম বিলুপ্ত হয়ে যায়। হোমনা পৌরসভা হোমনা উপজেলা
বাহরাইনের ইতিহাস

বাহরাইন ছিল প্রাচীন দিলমুন সভ্যতার প্রাণকেন্দ্র। পারস্য উপসাগরে বাহরাইনের কৌশলগত অবস্থানের পেছনে ছিল মূলত ফার্সি, সুমেরীয়, আসিরীয়, ব্যাবিলনীয়, পর্তুগিজ, আরব এবং ব্রিটিশদের শাসন ও জীবনাচারের প্রভাব। যদিও এই দেশটির সাথে আরবদের চেয়েও দীর্ঘকালব্যাপী অর্থনৈতিক সুসম্পর্ক ছিল ভারতীয় অথবা দক্ষিণ এশীয়দের সাথে। বাহরাইন ছিল প্রাচীন দিলমুন সভ্যতার কেন্দ্রস্থল। খ্রিস্টপূর্ব চতুর্থ সহস্রাব্দের শেষের দিকে উরুক শহরে অবস্থিত দেবী ইনান্নার মন্দিরে সুমেরীয় কিউনিফর্মের কাঁদামাটির ট্যাবলেটগুলি থেকে সর্বপ্রথম দিলমুন সম্পর্কে জানা যায়। দিলমুন বিশেষণটি দিয়ে একটি বিশেষ ধরনের কুড়াল এবং একজন নির্দিষ্ট উচ্চপদস্থ কর্মকর্তাকে বুঝানো হয়। সেই সাথে দিলমুনের সাথে সম্পর্ক রয়েছে এমন ব্যক্তিদের জন্য নির্ধারিত পশমের পরিমাণ কত হবে তার তালিকাও বিদ্যমান। ব্যাবিলনে ক্যাসাইট রাজবংশের সময়ে নিপুর থেকে উদ্ধার করা দ্বিতীয় বার্না-বুরিয়াসের সময়কার (খ্রিস্টপূর্ব ১৩৭০) দু'টি চিঠিতে দিলমুনের উল্লেখ পাওয়া যায়। চিঠিগুলি দিলমুনের প্রাদেশিক কর্মকর্তা ইলি-ইপ্পা-আস্‌রা প্রেরণ করেছিলেন তার মেসোপোটেমিয়ার বন্ধু এনলিল-কিডিনি কে। উল্লেখিত নামগুলি আক্কাদিয়ান ভাষার। এই চিঠিগুলি এবং অন্যান্য নথিপত্র, সেই সময় দিলমুন এবং ব্যাবিলনের মধ্যে প্রশাসনিক সম্পর্কের ইঙ্গিত দেয়। ক্যাসাইট রাজবংশের পতনের পর, খ্রিস্টপূর্ব ১২৫০ সালে আসিরীয় শিলালিপিসমূহে অসুররাজকে দিলমুন এবং মেলুহের রাজা হিসাবে ঘোষণা করা ব্যতীত কোন মেসোপটেমিয়ান দলিলে দিলমুনের উল্লেখ পাওয়া যায়নি। আসিরীয় শিলালিপিগুলোতে দিলমুন থেকে প্রাপ্ত রাজস্বের হিসাব পাওয়া যায়। খ্রিস্টপূর্ব প্রথম সহস্রাব্দের সময়কার অন্যান্য আসিরীয় শিলালিপিগুলো থেকে ধারণা করা যায় যে সেসময় দিলমুনে আসিরীয় রাজত্ব কায়েম ছিল। পরবর্তীতে মেসোপটেমিয়ার ক্যাসাইট রাজবংশও দিলমুন শাসন করেছিল। "Background Notes: Mideast, March, 2011"। US Department of State। ২০১১। পৃষ্ঠা 100।  Dilmun and Its Gulf Neighbours by Harriet E. W. Crawford, page 5 Larsen, Curtis E. (১৯৮৩)। Life and Land Use on the Bahrain Islands: The Geoarchaeology of an Ancient Society। University of Chicago Press। পৃষ্ঠা 50–51। আইএসবিএন 978-0-226-46906-5।  "Traces of Paradise: The Archaeology of Bahrain, 2500 BC to 300 AD"। Harriet Crawford, Michael Rice। ২০০০। পৃষ্ঠা 217।
নকুল (মহাভারত)

হিন্দু মহাকাব্য মহাভারতে নকুল (অর্থ: 'বংশের সবচেয়ে সুদর্শন', তামিল ভাষায়: நகுலன்) ছিলেন চতুর্থ পান্ডব। নকুল এবং তার যমজ ভাই সহদেব রাণী মাদ্রীর পুত্র। রাণী মাদ্রী অশ্বিনী-কুমারদ্বয়কে আহ্বান করেন। অশ্বিনী-কুমারদ্বয়ের আশীর্বাদে মাদ্রীর দুই পুত্রের জন্ম হয়। তাদের পিতামাতা – পাণ্ডু এবং মাদ্রী - অল্প বয়সে মারা যায়। ফলে, তাদের সৎমাতা দেবী কুন্তী তাদেরকে নিজের পুত্রের মতো লালন পালন করে বড় করেন এবং হস্তিনাপুরে তাদের অন্যান্য ভাইদের সাথে গুরু দ্রোণের নিকট অস্ত্রশিক্ষা লাভ করেন। 'আয়ুর্বেদ, তলোয়ার যুদ্ধ এবং ঘোড়া পালনে পারদর্শী, নকুলকে মহাভারতের সবচেয়ে সুদর্শন পুরুষ হিসাবে গণ্য করা হয়। তার দুই স্ত্রী ছিল - দ্রৌপদী , পাঁচ ভাইয়ের সাধারণ স্ত্রী, করেণুমতী, চেদি রাজা শিশুপাল এর কন্যা এবং গন্ধর্ব রাজা চিত্রসেনের কন্যা সুকৃতি। যুধিষ্ঠিরের রাজসূয় যজ্ঞের দিগ্বজয়ে বের হয়ে তিনি শিবি, রোহিতক এবং অন্যান্য রাজবংশকে জয় করেছিলেন। পাশার খেলার পর, পাণ্ডব এবং দ্রৌপদীকে ১৩ বছরের জন্য বনে নির্বাসনে পাঠানো হয়েছিল এবং শেষ বছরটি ছিল অজ্ঞাতবাস। অজ্ঞাতবাস কালে, নকুল নিজেকে গ্রন্থিক নামে একজন ঘোড়া প্রশিক্ষকের ছদ্মবেশ ধারণ করেছিলেন। কুরুক্ষেত্র যুদ্ধে, নকুল শকুনির পুত্র বৃকাসুর সহ অনেক যোদ্ধাকে হত্যা করেছিলেন। সংস্কৃতে নকুল শব্দটির অর্থ "বেজি" বা বেজির রঙের।" নকুল এবং তার ভাই সহদেব উভয়কেই মহাকাব্যে অশ্বিনেয়, অশ্বিনীসুত এবং অশ্বিসুত নামেও উল্লেখ করা হয়েছে কারণ তারা অশ্বিনীকুমারদ্বয়ের বরে জন্মগ্রহণ করেন। আবার, মাদ্রাবতীপুত্র, মাদ্রাবতীসুত, মাদ্রেয়, মাদ্রিনন্দন, মাদ্রিপুত্র মাদ্রিতানুজ প্রভৃতি উল্লেখিত হয়েছে কারণ তারা মাদ্রীর সন্তান। মহাভারত (১৯৮৮ - টিভি সিরিয়াল)-এ সমীর 'নকুল' চরিত্রে অভিনয় করেন। মহাভারত (২০১৩ - টিভি সিরিয়াল)-এ ভিন রাণা 'নকুল' চরিত্রে অভিনয় করেন। Parmeshwaranand, Swami (২০০১)। Encyclopaedic dictionary of Purāṇas (1st ed. সংস্করণ)। New Delhi: Sarup & Sons। পৃষ্ঠা 900। আইএসবিএন 9788176252263। উদ্ধৃতি শৈলী রক্ষণাবেক্ষণ: অতিরিক্ত লেখা (link) Gopal, Madan (১৯৯০)। K.S. Gautam, সম্পাদক। India through the ages। Publication Division, Ministry of Information and Broadcasting, Government of India। পৃষ্ঠা 73।  চক্রবর্তী 2007। Sir Monier Monier-Williams (১৮৯৯)। A Sanskrit-English dictionary। পৃষ্ঠা 523। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Søren Sørensen (১৯০৪–১৯২৫)। Index to the Names in the Mahābhārata। পৃষ্ঠা 1.497। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Gopal, Madan (১৯৯০)। K.S. Gautam, সম্পাদক। India through the ages। Publication Division, Ministry of Information and Broadcasting, Government of India। পৃষ্ঠা 73। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
গোয়ালিয়র বিমানবন্দর

গোয়ালিয়র বিমানবন্দর (আইএটিএ: জিডব্লিউএল, আইসিএও: ভিআইজিআর) হল ভারতের মধ্য প্রদেশ রাজ্যের গোয়ালিয়রের ১০ কিমি উত্তর-পূর্ব মহারাজপুর এয়ার ফোর্স স্টেশনের অন্তর্গত দেওয়ানি ছিটমহল বিমানবন্দর। এটি মধ্যপ্রদেশের ছয়টি বিমানবন্দরের মধ্যে একটি। বিমানবন্দরটি ৭৬০.৭ একর জুড়ে বিস্তৃত। অ্যালায়েন্স এয়ার এবং স্পাইসজেট গোয়ালিয়ায় থেকে নির্ধারিত উড়ান পরিষেবা পরিচালনা করে। বিমানবন্দরটি ৭৬০.৭ একর জুড়ে বিস্তৃত এবং টার্মিনালটি প্রতি ঘণ্টায় ৩৫০ জন যাত্রী পরিচালনা করতে পারে। ১০০-বাই-১৫০-মিটার (৩৩০ ফু × ৪৯০ ফু) এপ্রোন একই সাথে দুটি এয়ারবাস এ৩২০ ও একটি ছোট বিমান পরিচালনা করতে পারে। গোয়ালিয়র বিমান ঘাঁটিটি দুটি সক্রিয় সমান্তরাল রানওয়ে'সহ একমাত্র কার্যক্ষম বায়ু সেনা ঘাঁটি। দ্বিতীয় রানওয়ে ২০০৯ সালের ফেব্রুয়ারিতে নির্মিত হয় এবং ২০১০ সালের অক্টোবরে চালু হয়। "files/traffic-news/Mar2K19Annex3.pdf" (পিডিএফ)। www.aai.aero। ২৬ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ১৭ আগস্ট ২০১৯।  "files/traffic-news/Mar2K19Annex2.pdf" (পিডিএফ)। www.aai.aero। ২৬ এপ্রিল ২০১৯ তারিখে মূল (পিডিএফ) থেকে আর্কাইভ করা। সংগ্রহের তারিখ ১৭ আগস্ট ২০১৯।  "Kolkata gets direct flight to Gwalior"। timesofindia.indiatimes.com। ২৫ জুন ২০১৯। সংগ্রহের তারিখ ১৭ আগস্ট ২০১৯।  উইকিমিডিয়া কমন্সে গোয়ালিয়র বিমানবন্দর সম্পর্কিত মিডিয়া দেখুন।